ISIGIDIMI SAMAXOSA, MARCH 1, 1887.

21

AMABAL’ ENGWE.

Lonyaka wanonyaka usifikele ngobupekepeke obukulu, wafana nokungati uleqwa yinto ngasemva, kungenjalo usigitshimi esitunywe ngokukaulezayo, ukuzisa ezizinto zibonakeleyo nezivakeleyo kuso esisitutyana sezinyangana mbini zidluleyo. Ute ukuti tu kwawo, kwaqapuk’intuli wabonakala ukuba udlo- kov’impela, kwabonakala ujubisa ngokujubisa abebowukwele, bewubope inqalu zabo ezizintlobo ngentlobo.

\*\*\*

Sipaule kwasentlandlolo iqela lamadonana atile, ate kuba esavela nawo, esenamatshamba, ati ukutshiwula kwawo kweli qegu atshiwula engabopanga nanqalu le, asuke awufaka umkala wodiza, nentambo zedadangule, afunzel’e Rini, entlanganisweni. Sake iqegu lahola nawo apo ajuba amaninzi, kwasala mane esel’ egoqe ancama, ehamb’ekala ngeliti—Songani! nqandani!! ipina indlu ka Sweli? Sisuswa ngumzi ontsundu wonke tina, ukuza kuti, Bayete! bayete!! bayete!!!

\*\*\*

Hayikambe Mhlekazi, ukuyola ko Laulo ne Mpato ka Ru- lumente oyi Ndwaluto kuye. Umzi wakowetu ususe tina nge ndawo esiyiyo, ukuba size kuvakalisa ukuba uqube wena ngoluhlobo uquba ngalo, asika kalazinto kanye ekupateni kwako. Lite lakuti tu ku “ Sweli ” lowo, etsho ngezingwe zakowabo, sake lenza nto yimbi; latsho atatamba, abuya efakwe iziceme, sel’ehamba epete isebe lenkau esiti—Hay’umfo ka Mzimba, sibuya sidane sangamakola nje, sifakwe isiceme ngenxa yenteto yepepa lake.

\*
\* \*

Ukuba umzi lo untsundu mninzi ubukwazi ukuzifundela kumapepa ama Ngesi ub’uyakuba uyibonile inteto ka Sweli lowo xa axelelela amakowabo ukuba uti—Bendihlangene nabatunywa babantsundu abafike bawisa indawo yokuba ulaulo Iwam bayalutakazela, aluna nkatazo nto kwabantsundu njalo-njalo. Londawo inkulu kangako iyiyona ibangele ukuba umzi ofundileyo ontsundu uhlwe, kuba wona uzibonela ngokwawo inteto zamapepa onke, yiyo kanye lendawo, isuke yaqushekwa yi *Mvo*, kwati ukuza kuvela emzini kweziwa sekufunyenwe isiciti sokusitela eso singu Mr. Mzimba, efane edlelwa indlala nje kodwa. Kanjalo umzi mauqonde kakuhle ukuba lonteto yokubulela impato yenziwe ngabo batunywa (lenye) ku Sweli, nanamhla abakayipikisi, isemi kwanjengoko yatetwa ngako, isadume kwanjengoko kwapayibonayo emapepeni.

\*-\*

\*

Ate efika emakaya, kuba afika engasazani ezintsali, ete kutukutu tu amagongoma, aselewaneka esibi ukubekis’ emzini ati atunywe nguwo -Iwu! Waf’umzi ngumfo ka Mzimba! aye ewunika imbila ngentloko eyifihla eyonanto afike ayenza, eyona iwugqibeleyo ukuwubulala umzi lo yokuti —Situnywe kuwe nkosi ukuba size kubulelela umzi kuwe ngempato esipetwe ngayo, uzungadinwa nangomso. Bayete! bayete!! bayete!!!

\*\*\*

Ukutsho ke, kuti kungummangaliso ukuti inteto ka Mr. Mzimba ifike igqwetwe ngabom, yenziwe isebe lenkau, kufike kuzinyelwe ngayo ukufihlwa eyona nto bekusiwe yona. Mauqonde kakuhle umzi ontsundu ukuba aba bantunywa, into yokuqala abafike beuza yona, kukuzixela into abayiyo nabatunywe yona—1e ke yokubulela impato esipetwe ngayo ngu Rulumente. Inteto ka Mr. Mzimba ngazwinye xa iteta ngokungangeni ezintweni zo Laulo, ayiteti nanye yezi zinto kutiwa iteta zona, kuba uyandlalele kakuhle inteto yake pambi kokuze afike kweli lizwi sel’ingundaba-mlonyeni namhlanje. Ngazwinye ke, ubangule wacana eyona ndawo ibangele ukuba lomzi untsundu ukunelwe, ushwelwe nje kangaka ngento- ngento okalazayo namhla ngazo.

 \*\*\*

U Mr. Mzimba into ayenzileyo kukulamla, kukucacisa into engaqondwayo ngamaqela amabini. Elinye zinkozwana ezimba- Iwa zabantsundu ezizisikele enqateni entweni zonke, ziba seyi- fikile indawo yokuba zinganyulwa ziye kumela amakowazo e Palamente, zati ke ngoko zabonisa amatuba amaninzi okuyi- nxamela londawo. Ke, elinye icala, livukwe likwele kuba lilo elipeteyo okwangoku, ngendlela zonke. Lidwabela pantsi yonk’into ebiyakuba luncedo kuti bantsundu, imfundo, imi- vuzo, ozivoti njalonjalo.

\*\*\*

Uti—“ Masingabi nobunxamo. Ngexesha elisifaneleyo zosifi- kela ezindawo sizinqwenelayo. Umzi usifa nje ngozivoti, ngo- zipasi njalonjalo, kumalunga nendawo yokuba “ *Sekuko aba ntsundu abanxamele ukuya e Palamente."* Yonke lemigudu yemfundo epakamileyo, nemivuzo ekwanjalo, nokwandisa ama- nani abavoti abantsundu ikangelwe, iyabonwa ngabase Lenye ukuba igqubela kulondawo, yabangela ke ukuba elinye icala nalo lenze imigudu ngendlela zonke ukuba. ingake ihle into enjalo.”

Masingayilibali indawo yencazo eyenziwe ngumfundisi wase Macfarlane, naye ebangwa kukuva ububi bokugqwetwa kwenteto ekuntsula inyaniso ezinkulu kangaka, esayakuti eminyakeni ezayo, itete, isebenze, ukusebenzela uhlanga, noko kuko abalinga ukuyibekisa umtyiso ezantsi okwangoku. Kodwa kona xa umzi uyifumeneyo eyonanto wayeteta yona umfundisi lowo wase Dikeni, awusayi kwenza ngakumbi, ngapandle kokumbopa lamanxeba ahlovuhlwe yi Mvo ngawo, umkuze, umnxonxe zole ngenteto epolileyo nenobubele, ukuze angayeki ukululwela ngentliziyo uhlanga Iwakowabo ngokulwalatisa ukungagaxazi ezintweni olusazeke lube luyazenza.

\*\*\*

IJUBILI yo Mntan’omhle.—Kuyapitizela kulo lonke elipantsi kolaulo Iwama Ngesi, kucetywa omakulungiselelwe ukukunjuzwa kwe Jubili ye Nkosazana u Vitoliya, eminyaka ngalo imashumi mahlanu ilaula. E-Indiya imigcobo seliqalile ngokukululwa kwamawaka amashumi mabini anesihlanu, 25,000, amakonxwa. Ngesi senzo senceba iti i *Cape Times* “ Yeyona ndlela nge kusenziwa ngayo 1e kakade, negqite ezinye ngokulunga, ekuzukiseni i Jubili. Siyatemba ukuba u Mntan’O-mhle woyaziswa indawo yokuba nakule Koloni ziko imbedlenge ezifanele ukuhanjelwa nazo ngenceba enjalo, ezinje ngamako- nxwa awabanjelwa imfazwe nezinye iziposo. Abo bantu sebo hlwayeke ngokwaneleyo, noko bekungeko Jubili ivelise indawo yokukululwa kwabo. Ukuba kambe ke kufunwa isizatu sokuba bakululwe naso sivela komkulu ngamandla angena kupikwa, nakula mawaka angamashumi mahlanu amakonxwa akululweyo e Indiya. U-Vitoliya lo ngu Kumkanikazi wama Indiya odwa na, nokuba ukwa ngowama Xosa nawo? ” Kulamazwi abalwe yi *Cape Times* siti “ Amen.” Ngamana amapakati aselulaulweni Iwe Koloni angenwe yintliziyo yenceba abe nebuyambo kumawetu asezitolongweni naseziqitini, akululwe ngalo nyaka we Jubili yo Mntan’Omhle.

\*\*\*

Kutsalwe kunene kambe amehlo nakwelilizwe lama Xosa, kuba ahlala exelelwa ukuba apantsi ko Laulo Iuka Vitoliya nawo. Akuncama kona namhlanje ukuba la awo amakonxwa akakululwanga axele lawo ase Indiya. Ayakupika ngakumbi epika kade kwakutiwa u Vitoliya ngumntu okoyo ongu Mntan’ Omhle onje ngo Ntusa, Mac'ibise, Hlubi, T'iso njalonjalo, amakosazana abelaula epete imizi, nakuba u Hlubi yena edume ngabantu abebelunge kwelo cala lake ekwendeni, abebeti xa kutetwa ngabo kutiwe—Ngabakwama Hlubi, kwase kutiwa ke ngama Hlubi kwapela kwade kwanamhlanje.

 KUMAPEPA OMHAMBI NGO JANUARY 1887.

*Iramente ze Free Church ezipantsi kwe Ntlanganiso ya-Bafundisi abakweli lizwe lose Maxoseni, kutiwa mazixase aba Fundisi abakuzo, ziligubele ilizwi kwindawo ezisese bunyameni.*

Lendawo zonke ziyitabate ngomoya omhle kakulu, ngompunga nobu Kristu obubukekayo.

Kubafundisi abebeye kwezi Pesheya kwe Nciba iramente, kuhambe nakona kubako indawo ezibukekayo kubantu abalamkeleyo ilizwi. Abafundisi bahlangene neyase Toleni iramente epantsi komfundisi u Mr. R. Ross. Kwelo bandla lase Toleni, kubeko omdala oyititshala, wati yena nendlu yake worola ngonyaka iponti, ukuxasa umfundisi nokuhamba kwelizwi. Nakwelase Main ibandla elipetwe ngumfundisi u Mr. Young kubeko indawo esizipaule zabukeka. Ize kakulu loramente; ako amagosa kakuhle etyalike. Kwati qaba-qaba emadodeni nakumankazana abanopawu lokuba bangamazila tywala. Yazala tu londlu. Safika kwibandla elide labalungiselela abafundisi ngento ezityiwayo. Baye bepekile ukuze nabanye babo abavela mgama bazuze into ezityiwayo. Labonakala ngati libandla elipilileyo, elibukanayo. Kwabako abantu beramente abenjenje ukwenza iminikelo ku Tixo—Ute omnye kuba ete akuyinyatela intsimi yake wafumana i-akile ezilishumi, wati le yeshumi wayahlula kwezinye ngomlimandlela, wati yeka Tixo. Into evunwe kuyo yoba yeka Tixo; nosapo Iwake olusebenza kuyo, loba lusebenzela u Tixo, Omnye umane ebala izitungu zehabile abeyilimile, eseshumi asiqekeze kwezinye ati sesika Tixo, wamane ebala esahlula eseshumi kwezo zitungu siba sesika Tixo. E- Dutywa kwibandla elipetwe ngumfundisi u Mr. Tsewu, sipaule indoda engomdala ete yona yarola nendlu yayo ishumi elinesibozo lesheleni ngomnyaka. Libe inani elibe limiswa ubuncinane balo izisheleni ezintandatu kumntu ngonyaka.

Ekuhamba-hambeni ke kwelo lapesheya kwe Nciba sihambe kulo, sipaule lendawo ukuba kwesika Mr. John Mazamisa, Ehlobo, inqolowa ibilinyiwe, yaye ibonakala imi ngezita. Site Amadladla la anendawo ngase kulimeni apa, kuba sike sazibonela kwada kwakabini impahla embonisweni Egcuwa, zati izilimo ikakulu ezizuze amabaso